Laksevåg videregående skole

Laksevåg og Bergen maritime vidaregåande skule er en fylkeskommunal videregående skole i Bergen. Fra høsten 2020 ble skolen slått sammen med Bergen maritime videregående skole til Laksevåg og Bergen maritime videregående skole.

Utdanningstilbud
Elevtall og utdanningsprogrammer i skoleåret 2018/2019:Utdanningsdirektoratet: Laksevåg videregående skole. Elevtall fordelt på utdanningsprogrammer og trinn i skoleåret 2018/2019.
 Trinn  Utdanningsprogram  379 Vg1  Bygg- og anleggsteknikk  81 Vg2  Byggteknikk  31 Vg1  Elektrofag  44 Vg2  Elenergi  26 Vg1  Teknikk og industriell produksjon  63 Vg2  Kjemiprosess  30 Vg3  Påbygging til generell studiekompetanse  88
Skolen har også grupper med tilrettelagt opplæring.

Studieretningene Medier og kommunikasjon og Studiespesialisering ble lagt ned i 2018.

For utdanningstilbudet fra høsten 2020, se Laksevåg og Bergen maritime videregående skole.

Historie
Laksevåg yrkesskole ble opprettet av kommunen i 1946 for å skaffe kvalifisert arbeidskraft til gjenreisningsarbeidet etter bombingen under krigen, og begynte med kurser for bygningstømrere, elektrikere, malere og murere. Høsten 1947 fikk skolen også husstell, og i 1948 ble det etablert en linje for mekanikere. Skolen holdt først til i brakker på Melkeplassen, og fikk sin nåværende skolebygning i Gravdal i 1976, tegnet av arkitekt Kjartan Seim.

Laksevåg gymnas ble etablert på Holen skole i 1954 som Laksevåg kommunale realskole. Skolen fikk gymnasklasser i 1964, og flyttet til sin nåværende skolebygning i Gravdal i 1965, tegnet av arkitekt Fr. Theodor Olsen.

De to skolebygningene ligger like ved siden av hverandre, og ble i 2003 slått sammen til en kombinert videregående skole for både yrkesfag og studiespesialiserende fag. Etableringen av Olsvikåsen videregående skole i samme bydel i 2006 har avlastet Laksevåg gymnas slik at elevtallet på studiespesialisering er lavere enn før, og skolen har i senere år fått nye linjer som medier og kommunikasjon og påbygning til generell studiekompetanse.

Referanser

Eksterne lenker


Kategori:Videregående skoler i Vestland
Kategori:Laksevåg
Kategori:Utdanningsinstitusjoner etablert i 1946